A red letter c on a black background

Description automatically generated

*ข่าวประชาสัมพันธ์*

**เอสซีจีหนุน SME ด้วยโครงการ Go Together เปลี่ยนผ่านสู่ธุรกิจคาร์บอนต่ำ**

**เปิดโรงงานทั่วประเทศให้เรียนรู้ แลกเปลี่ยนประสบการณ์มุ่งสู่การพัฒนาอย่างยั่งยืนร่วมกัน**

****

**เอสซีจีเดินหน้าชูโครงการ Go Together ร่วมกับสภาอุตสาหกรรมแห่งประเทศไทย เชิญผู้ประกอบการมุ่งเปลี่ยนผ่านสู่การดำเนินธุรกิจแบบคาร์บอนต่ำตลอดห่วงโซ่อุปทาน ด้วยการจัดกิจกรรมเปิดโรงงานของเอสซีจีทั่วประเทศตั้งแต่เดือนสิงหาคม 2567 รวม 8 ครั้ง ให้ SME ผู้ร่วมโครงการ Go Together กว่า 600 คน ได้เรียนรู้จากหน้างานจริง เพื่อนำไปปรับใช้ในการเปลี่ยนผ่านสู่ธุรกิจคาร์บอนต่ำ ลดต้นทุน ลดความเสี่ยงจากความผิดพลาด เตรียมพร้อมรับมือกับทุกความท้าทาย ทั้งยังสร้างเศรษฐกิจเติบโตในภาพรวม สร้างผลดีต่อสิ่งแวดล้อมและสังคม ตามแนวทาง Inclusive Green Growth**

**นายชนะ ภูมี ผู้ช่วยผู้จัดการใหญ่-การบริหารความยั่งยืน เอสซีจี** กล่าวว่า “เอสซีจีได้ศึกษาดูงานจากต้นแบบที่ประสบความสำเร็จในประเทศต่าง ๆ ทั่วโลก และได้นำมาประยุกต์ใช้กับการดำเนินงานโดยคำนึงถึงลักษณะธุรกิจ สถานการณ์ และสภาพแวดล้อมเพื่อให้เกิดประโยชน์สูงสุด เราจึงอยากส่งต่อสิ่งเหล่านี้ให้กับผู้ประกอบการรายอื่น ๆ ดังนั้นจึงได้เปิดบ้านหรือโรงงานของเราในภูมิภาคต่าง ๆ ทั่วประเทศให้ SME มาเยี่ยมชม เพื่อจุดประกายไอเดีย และสร้างแรงบันดาลใจในการดำเนินธุรกิจสีเขียวในแง่การลดคาร์บอน ลดต้นทุน และลดความเสี่ยงอย่างมีประสิทธิภาพ

โครงการ Go Together เน้นให้ผู้ประกอบการร่วมศึกษา เรียนรู้ แลกเปลี่ยนประสบการณ์ และตัวอย่าง พร้อมรับคำปรึกษา รวมทั้งสร้างเครือข่ายการเข้าถึงเทคโนโลยี และแหล่งทุนจากหน่วยงานที่เกี่ยวข้อง โดยเริ่มจากการทำความเข้าใจปัญหาที่แท้จริง กำหนดเป้าหมายที่ชัดเจน เพื่อมุ่งหาอุปกรณ์ วิธีการและเทคโนโลยีที่เหมาะสมกับ SME ทั้งขนาดกลางและขนาดย่อมให้ตอบโจทย์ความต้องการสูงสุด”

นอกจากความรู้ที่ได้จากการศึกษาดูงานแล้ว โครงการนี้ยังช่วยสร้างพันธมิตรที่แข็งแกร่งซึ่งพร้อมปรับตัวให้อยู่รอดท่ามกลางวิกฤตที่ท้าทาย ให้เกิดการต่อยอดแลกเปลี่ยนความคิดและความรู้ระหว่างผู้ประกอบการจากทุกภูมิภาคทั่วประเทศ โดยได้รับความร่วมมือจากสภาอุตสาหกรรมแห่งประเทศไทย ในฐานะเสาหลักอุตสาหกรรมของประเทศซึ่งมีสมาชิกอยู่กว่า 10,000 ราย นอกจากนี้ ยังได้รับความร่วมมือจากสมาคมธนาคารไทย ที่มีส่วนช่วยผลักดันด้านเงินทุนสนับสนุน Green Finance ช่วยส่งเสริมเศรษฐกิจในภาพรวม สร้างการเติบโตอย่างยั่งยืนร่วมกัน

เอสซีจี วางแผนต่อยอดให้ผู้ประกอบการเดินหน้าต่อสู้ภาวะโลกเดือดไปด้วยกันอย่างเข้มแข็ง ด้วยการจัดหลักสูตร NET ZERO Accelerator Program หรือ NZAP ระยะเวลาเรียน 8 สัปดาห์ ในเดือนมกราคมถึงเดือนมีนาคม 2568 สำหรับผู้ประกอบการขนาดกลาง - ย่อม และผู้บริหารภาครัฐรุ่นใหม่ โดยมีวัตถุประสงค์ให้ผู้ประกอบการเพิ่มศักยภาพในการแข่งขัน ลดต้นทุน สร้างกำไร พร้อมสร้างความเข้าใจในภาครัฐเพื่อต่อยอดการปฎิบัติอย่างเป็นรูปธรรม รวมทั้งรู้จักและใช้เทคโนโลยีเป็นระบบเพื่อเพิ่มประสิทธิภาพในการดำเนินธุรกิจ และเปิดโอกาสการสร้างเครือข่ายพันธมิตรทางธุรกิจที่แข็งแกร่งระหว่างผู้ประกอบการและหน่วยงานภาครัฐ ติดตามรายละเอียดได้จาก เฟสบุ๊ค SCG HR Solutions

**ผู้สนใจสามารถติดตามข่าวสารอื่นๆ ของเอสซีจีได้ที่ <https://www.scgnewschannel.com>   
/Facebook: scgnewschannel และ Line@: @scgnewschannel**

**--------------------------------------------------------------**